เงินบาทยังไม่ผ่านแนวต้านสำคัญ คาดกรอบพรุ่งนี้ 34.49-34.55
ค่าเงินบาทปิดตลาดเย็นนี้ (21 ก.ค.) ที่ระดับ 34.49/52 บาท/ดอลลาร์ จากช่วงเช้าที่เปิดตลาดที่ระดับ 34.45/47 บาท/ดอลลาร์
21 ก.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (21 ก.ค.) ที่ระดับ 34.49/52 บาท/ดอลลาร์ จากช่วงเช้าที่เปิดตลาดที่ระดับ 34.45/47 บาท/ดอลลาร์
วันนี้เงินบาทยังแกว่งอยู่ในกรอบแคบ เนื่องจากมีทั้งแรงซื้อและแรงขายดอลลาร์เข้ามา ซึ่งแตกต่างจากเมื่อวานที่เงินบาทเคลื่อนไหวค่อนข้างมากถึงเกือบ 20 สต. โดยระหว่างวันนี้เงินบาทขึ้นไปอ่อนค่าสุดที่ระดับ 34.49 บาท/ดอลลาร์ ซึ่งยังไม่ผ่านแนวต้านสำคัญที่ระดับ 34.50 บาท/ดอลลาร์
ขณะที่คาดว่า พรุ่งนี้เงินบาทจะเคลื่อนไหวในกรอบ 34.49-34.55 บาท/ดอลลาร์
 
ที่มา: สำนักข่าวอินโฟเควสท์